**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai-jogi*** | 2021.03… | ……………………………..dr. Oross József sk |
| ***gazdasági-pénzügyi*** | 2021.03… | ……………………………...Zámodics Péter |

|  |
| --- |
| **határozat-tervezet száma: 1 DB** |
| Határozat-tervezet tárgya:Az Önkormányzati feladatellátást szolgáló fejlesztések támogatására vonatkozó pályázaton történő részvétel és önerő biztosítása | Határozatot kapja:* Önkormányzati Iroda – 2 példány
* Pénzügyi Iroda – 1 példány
* Városfejlesztési és -üzemeltetési Iroda – 1 példány
 |

**A Polgármester elé terjeszthető:**

 jegyző

**A döntés indokolása:**

A helyi önkormányzatokért felelős miniszter az államháztartásért felelős miniszter egyetértésével pályázatot hirdet a Magyarország 2021. évi központi költségvetéséről szóló 2020. évi XC. törvény 3. melléklet 3.3-3.5 jogcímei vonatkozásában az önkormányzati feladatellátást szolgáló fejlesztések támogatására.

A pályázat célja a települési önkormányzatok által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása érdekében megvalósuló fejlesztések támogatása, valamint a közös önkormányzati hivatal székhelyének az igazgatási tevékenység biztosítása érdekében történő fejlesztésének, felújításának támogatása. Célja továbbá a rendszeres testmozgás elősegítéséhez szükséges feltételek megteremtése, valamint az önkormányzat tulajdonában levő, belterületi közekedési infrastruktúra fejlesztések megvalósulásának támogatása.

A pályázati alcélok:

1. kötelező önkormányzati feladatot ellátó intézmények fejlesztése, felújítása(intézményfejlesztés),

aa) meglévő, bölcsődei ellátást nyújtó intézmény épületének vagy helyiségének infrastrukturális fejlesztése, felújítása

ab) 70%-os kapacitás kihasználtságot meghaladó óvodai nevelést végző intézmény infrastrukturális kapacitásbővítéssel nem járó fejlesztése, felújítása,

ac) egészségügyi alapellátást szolgáló (háziorvosi, házi gyermekorvosi ellátás, védőnői szolgálat, fogorvosi alapellátás) épület vagy helyiség infrastrukturális fejlesztése, felújítása

ad) közös önkormányzati hivatal székhelyének infrastruktúrális fejlesztése, felújítása

1. óvodai, iskolai és utánpótlás sport infrastruktúra-fejlesztése, felújítása, vagy új létesítmény létrehozása(sportfejlesztés)
2. belterületi utak, járdák, hidak felújítása

Egy önkormányzat az a)-c) pontok szerinti alcélok közül csak egyre nyújthat be pályázatot.

Rendelkezésre álló keretösszeg, maximálisan igényelhető támogatás összege:

|  |  |  |
| --- | --- | --- |
| Pályázati célok | Rendelkezésre álló keretösszeg millió Ft | Maximálisan igényelhető támogatás összege millió Ft |
| 1.a) | 2 000 | 40 |
| 1.b) | 500 | 20 |
| 1.c) | 3 500 | 40 (10 000 fő vagy azt meghaladó lakosságszám feletti települések esetén) |

Pályázók köre:

Az a) (intézményfejlesztés) pont szerinti alcél esetében pályázó lehet a települési önkormányzat, illetve társulás esetén a társulás székhelye szerinti települési önkormányzat az általa fenntartott intézmény vagy egészségügyi alapellátást biztosító épület vagy helyiség fejlesztésére, felújítására, amely 100%-os önkormányzati tulajdonban van.

A b) (sportfejlesztés) pont szerinti alcél esetében pályázatot a települési önkormányzat 100%-os tulajdonában lévő, sportlétesítményként üzemelő létesítmény fejlesztésére, felújítására, illetve új sportlétesítmény létrehozására nyújthatja be.

A c) pont szerinti alcél esetében a települési önkormányzat – Budapest Főváros Önkormányzata kivételével – a közigazgatási területén, tulajdonában lévő út, híd és járda felújítására, karbantartására igényelhet támogatást.

A támogatás mértéke függ a megvalósítandó alcéltól és a pályázó egy lakosra jutó adóerő képességétől. Ez Mór tekintetében 50%-os támogatási intenzitást jelent bármely alcél vonatkozásában.

A pályázatot 2021. március 12. 12:00 óráig van lehetőség benyújtani, kizárólag elektronikusan, az ebr42 önkormányzati információs rendszeren keresztül.

A Polgármesteri Hivatal az Orgona utca teljes felújítását javasolja megvalósítani a pályázat keretében. Ennek során az útburkolat és a bal oldali járda felújítása, valamint a valamint a kapcsolódó vízelvezető létesítmény korszerűsítése-felújítása történne meg. A költségbecslés alapján a felújítás várható költsége bruttó 75 006 865 Ft. A szükséges 37 503 433 Ft önrész az Önkormányzat 2021. évi költségvetésében rendelkezésre áll.

**Mór Városi Önkormányzat Képviselő-testületének**

**/2021. (III.11.) határozata**

**Az Önkormányzati feladatellátást szolgáló fejlesztések támogatására vonatkozó pályázaton történő részvétel és önerő biztosítása tárgyában**

A Kormány által 27/2021. (I. 29.). Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Mór Városi Önkormányzat képviseletében úgy határozok, hogy az Önkormányzat pályázni kíván a Belügyminisztérium által meghirdetett, az Önkormányzati feladatellátást szolgáló fejlesztések támogatására vonatkozó pályázaton, az Orgona utca felújítására, melynek során az útburkolat és a bal oldali járda felújítása, valamint a kapcsolódó vízelvezető létesítmény korszerűsítése-felújítása történne meg. A beruházás becsült költsége bruttó 75 006 865 Ft.

A pályázat támogatási intenzitása 50%. A szükséges bruttó 37 503 433 Ft önerő az „Orgona utca felújítása BM pályázat” előirányzat terhére rendelkezésre áll az Önkormányzat 2021. évi költségvetésében.

Felkérem az Önkormányzati Irodát, hogy a támogatási kérelmet nyújtsa be.

Határidő: 2021.03.12.

Felelős: polgármester (Önkormányzati Iroda)

 Fenyves Péter Dr. Taba Nikoletta

 polgármester jegyző